Ásdís Thoroddsen

Ásdís Thoroddsen (fædd 26. febrúar 1959) er íslenskur leikstjóri, framleiðandi og leikskáld. Hún starfrækir framleiðslufyrirtækið Gjólu ehf.

Hennar fyrstu spor í kvikmyndagerðinni var sem aðstoðarmaður við kvikmyndatöku í sjónvarpsmyndinni Paradísarheimt, sem byggðist á samnefndri bók eftir Halldór Laxness. Þýska sjónvarpsstöðin NDR gerði myndina. 

Eftir að hafa unnið hjá Ríkisútvarpinu Sjónvarpi frá 1979 til 1981 fór hún í leikhúsfræði í Gautaborg. 

1983 fór hún með aðalhlutverkið í kvikmynd Kristínar Pálsdóttur, Skilaboð til Söndru. Sama ár hóf hún nám í Deutsche Film- und Fernsehakademie Berlin (dffb). 

Árið 1992 var fyrsta kvikmynd hennar í fullri lengd Ingaló, tekin inn í keppnina Semaine de la critique á kvikmyndahátíðinni í Cannes Morgunblaðið, 15. apríl 1992. Ingaló fjallar um uppreisnargjarna stúlku og bróður hennar úr íslensku sjávarþorpi. Kvikmyndin Ingaló hlaut aðalverðlaun á Norrænu kvikmyndahátíðinni í RúðuborgMorgunblaðið, 24. mars 1993 (Festival du cinéma nordique de Rouen ) og Sólveig Arnarsdóttir hlaut verðlaun sem besta leikkonan fyrir hlutverk Ingulóar. Þá var kvikmyndin valin inn á sýningu í New Directors/New Films Festival í Museum of Modern Art og Lincoln Center í New York árið 1993.

Ásdís hefur skrifað handrit fyrir eigin kvikmyndir, fyrir útvarp og svið. Ásdís hefur leikstýrt fjölda útvarpsleikrita og þáttaröðin Ástand sem hún samdi og leikstýrði var tilnefnd til Prix Europa sjónvarps- og útvarpsverðlaunanna.

Í september 2016 gaf Bókaútgáfan Sæmundur út fyrstu skáldsögu Ásdísar Utan þjónustusvæðis krónika.

 Verk 
 Kvikmyndaleikstjóri 
 Frá ómi til hljóms — tónlistin á dögum Sveins Þórarinssonar amtskrifara (2025)
 Tímar tröllanna (2022)
 Milli fjalls og fjöru (2021) 
 Gósenlandið — íslensk matarhefð og matarsaga (2019)
 Skjól og skart - handverk og saga íslensku búninganna (2017)
 Veðrabrigði (heimildamynd) (2015)
 Súðbyrðingur - saga báts (heimildamynd) (2010)
 Á þjóðvegi 48 (stuttmynd) (2006)
 Heimsljós (stuttmynd) 2003
 Draumadísir (1995)
 Ingaló (1992)

 Kvikmyndaleikari 
 Nói albínói (2003)
 Skilaboð til Söndru (1983)

 Tilvísanir 
<div class="references-small">

 Tenglar 
 Ásdís Thoroddsen á IMDb
 Framleiðslufyrirtæki Ásdísar, Gjóla ehf.

Flokkur:Íslenskar leikkonur
Flokkur:Íslenskir kvikmyndaleikstjórar
Flokkur:Stúdentar úr Menntaskólanum við Hamrahlíð